**Beretning til generalforsamlingen i Ringsted Skytteforening**

**Den 24. februar 2020**

Foreningen mistede i det forgangne år et af to af sine medlemmer, nemlig æresmedlem Tove Larsen og Mahmoud El Balbissi. Jeg vil bede alle om at rejse sig og mindes dem i stilhed.

Æret være deres minde

I 2019 blev der indført logning af alle personer over 15 år som skyder med foreningens våben ved hver skydning, samt skal medlemmer skal ansøge om vandelsgodkendelse hos politiet for at få overladt våben. Det har nu kørt i over 1 år, og logningen ser ud til at fungere. Med hensyn til vandelsgodkendelserne, så oplever bestyrelsen, at vi får en del godkendte vandelsgodkendelser ind på folk, som ikke er medlemmer af foreningen eller som umiddelbart har været i foreningen. Dette kan skyldes, at folk selv kan ansøge online, og derfor ansøger, idet de er af den opfattelse, at det er nødvendigt for at komme og prøve at skyde. Dette er ikke tilfældet, man kan godt komme og prøve at skyde et par gange, inden man skal vandelsgodkendes. Hertil skal godkendte skytter være opmærksom på, at skytten selv har ansvar for at forny godkendelsen efter 5 år.

I 2019 blev det indført, at der skulle være en skydeleder til stede i foreningen i forbindelse med at der skydes. Indtil videre har det lykkedes, at der har været en skydeleder til stede idet bestyrelsen og instruktører har været på den lovpligtige uddannelse, der mangler dog et par stykker at blive uddannet.

Ringsted Sportcenters bestyrelse ønskede i 2019 en tættere dialog med foreningerne og brugerne af sportcenteret. Formålet var en dialog om ønsker og forventninger til sportcenteret, og herigennem at kunne stå bedre i forhold til Ringsted Kommune, omkring hvilke tiltag, der skal prioriteres og implementeres. Denne dialog har tidligere været mangelfuld. Ringsted Kommunes Helhedsplan vedrørende sportcenteret og foreningerne, har foreningerne næsten ikke tidligere været inddraget, og projekter er drøftet og vedtaget hen over hovedet på foreningerne. Ved den nye dialog, håber bestyrelsen på, at dette kan være med til at udvikle foreningen og sportcenteret i en positiv retning.

I 2019 valgte vi ikke at deltage i Ringsted Børnefestival. Foreningen har deltaget 2 gange tidligere, hvor vi har haft ca. 300 børn igen pr. gang, men de børn vi har haft igennem, er ofte meget yngre børn og så ligger børnefestivallen lige før vi holder sommerferielukket, så der mister vi også de potentielle medlemmer. Fremadrettet har vi valgt, at det kun skal ske deltagelse hvert 2. år. Det kræver en del at få arrangeret samt fundet de frivillige hænder.

Lis Jespersen har fortsat sin målrettede træning, for udvalgte børn- og junior skytterne, og de tager forsat ud til mange stævner i løbet af året landet rundt og repræsenterer foreningen. Lis oplyser, at der er god opbakning fra forældrene i forhold til skytterne, som er behjælpelig med at sørge for, at skytterne kommer med ud og skyde.

Af resultater for foreningens skytterne i løbet af året, kan det nævnes, at vi havde to skytter i finalen til indendørs dm på riffel, hvor begge skytter skød op til flotte placeringer, en skytte som fik en 2. plads til præmievåben i luft, samt havde vi 2 skytter som deltog i udendørs præmievåben. Hertil fik vi 3 landsdelsmestre heraf 2 skytter på 15 meter indendørs fordelt både på pistol og riffel, samt en enkelt på grovrevolver terræn. Hertil var der ligeledes flere skytter fra foreningen som også fik flere flotte placeringer.

Foreningshold liggende kaliber 22. riffel – 3 plads.

Så er der lidt som ikke er vedrørende det forgangne år, men den 23. januar om natten, blev døren til foreningen formentlig sparket ind, hvorefter der ubudne gæster. Vi har ikke umiddelbart konstateret, at der skulle være stjålet noget. Der er bestilt en ny sikret dør, men der er desværre en leveringstid på ca. 8 uger.

Bestyrelsen skal have en stor tak for samarbejdet i det forgangne år. Samt tak til de personer, der på anden måde bidrager til, at foreningen kan fungere i dagligdagen og giver en hånd når det kræves.